वास्तव में शिवलिंग का अभिप्राय स्त्री या पुरुष सूचक लिंग से कदापि नहीं है। किसी भी ग्रन्थ में ऐसा उल्लेख मुझे नहीं मिला। वैज्ञानिक तथ्य यह है कि जब भी कोई ऊर्जा समूह एक साथ मुक्त होता है तो वह बड़े गोलाकार रूप धारण करता है जो शिवलिंगस्वरूप होता है। हमारे प्राचीन वैज्ञानिकों (ऋषियों) ने ऊर्जा अर्थात् शक्ति के इस रूप को ‘शिवलिंग’ का पवित्र नाम दिया। आदिशक्ति के इस रूप को पुरुषवाचक माना गया। इस तरह आदिशक्ति ने अपने को दो रूपों में विभक्त किया- स्त्री रूप में माता शक्ति और पुरुष रूप में भगवान शिव। साकार रूप में इन्हें ‘शंकर’ कहा गया।